Nøgleord

Sagens genstand

Afgørelse



Nøgleord

Tilnærmelse af lovgivningerne – fremgangsmåder med hensyn til indgåelse af offentlige bygge- og anlægskontrakter og tjenesteydelseskontrakter – direktiv 2004/18 – offentlige kontrakter – begreb – gensidigt bebyrdende kontrakt – omfattet – betingelser (Europa-Parlamentets og Rådets direktiv 2004/18, art. 1, stk. 2, og bilag II A) (jf. præmis 34-39)

2. Tilnærmelse af lovgivningerne – fremgangsmåder med hensyn til indgåelse af offentlige bygge- og anlægskontrakter og tjenesteydelseskontrakter – direktiv 2004/18 – national lovgivning, hvorefter der kan indgås kontrakter om samarbejde mellem offentlige organer uden udbud – betingelser for lovligheden – kontrakt indgået mellem to offentlige institutioner, herunder et universitet – medkontrahentens manglende udøvelse af en kontrol over omhandlede universitets tjenestegrene, som svarer til den, der udøves over dennes egne tjenestegrene (Europa-Parlamentets og Rådets direktiv 2004/18) (jf. præmis 41 og 42)

3. Tilnærmelse af lovgivningerne – fremgangsmåder med hensyn til indgåelse af offentlige bygge- og anlægskontrakter og tjenesteydelseskontrakter – direktiv 2004/18 – national lovgivning, hvorefter der kan indgås kontrakter om samarbejde mellem offentlige organer uden udbud – betingelser for lovligheden – kontrakt om gennemførelsen af en for disse institutioner fælles public service-opgave, som udelukkende reguleres ud fra overvejelser og krav, der vedrører forfølgelsen af formål af offentlig interesse, og ikke indebærer, at en privat tjenesteyder opnår en favorabel situation i forhold til sine konkurrenter – efterprøvelse tilkommer den nationale ret – kontrakt, der griber ind i en usædvanlig situation – situation, der kun kan tages i betragtning, for så vidt som betingelserne for anvendelsen af artikel 31, nr. 1), litra c), i direktiv 2004/18 er opfyldt – bevisbyrden påhviler den ordregivende myndighed (Europa-Parlamentets og Rådets direktiv 2004/18) (jf. præmis 43-55 og domskonkl.)

Sagens genstand

Angående

Anmodning om præjudiciel afgørelse – Tribunale Amministrativo Regionale per l’Abruzzo – fortolkning af artikel 1, stk. 2, litra a) og d), og artikel 2 og 28 i og bilag II, kategori nr. 8 og 12, til Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114) – tildeling af en kontrakt uden for rammerne af de udbudsprocedurer, der er fastsat i direktivet – kontrakt indgået mellem to offentlige administrationer, hvor leverandøren af tjenesteydelserne er et universitet, og hvor det ikke er åbenbart, at modydelsen ikke har karakter af et vederlag – levering af tjenesteydelser bestående af gennemførelse af undersøgelser, vurderinger og planlægning af genopbygningen af det historiske centrum i to kommuner, der er blevet ødelagt under et jordskælv – fremgangsmåde ved tildeling af en kontrakt, som er begrundet i specifikke offentlige interesser, der er forbundet med jordskælv.

Afgørelse

Konklusion

Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, som ændret ved Kommissionens forordning (EF) nr. 1177/2009 af 30. november 2009, er til hinder for nationale bestemmelser, der tillader, at to offentlige institutioner uden udbud indgår en samarbejdsaftale med hinanden, når en sådan kontrakt ikke har til formål at sikre gennemførelsen af en for disse institutioner fælles public service-opgave, ikke kun reguleres ud fra overvejelser og krav, der vedrører forfølgelsen af formål af offentlig interesse, eller når den indebærer, at en privat tjenesteyder opnår en favorabel situation i forhold til sine konkurrenter, hvilket det tilkommer den forelæggende ret at efterprøve. Den omstændighed, at en sådan kontrakt griber ind i en usædvanlig situation kan kun tages i betragtning, for så vidt som den ordregivende myndighed fastslår, at betingelserne for anvendelsen af dette direktivs artikel 31, nr. 1), litra c), er opfyldt.